Luukse wittebrood akkommodasie pakkette in Suid-Afrika | Grootbos
Vier julle nuwe lewe as 'n egpaar met romantiese middagetes, dekadente aandetes en 'n luukse massering in ons Forest Spa. 'n Verfrissende alternatief is avonture soos togte na grotte uit die steentydperk, 'n ontmoeting met Grootwithaaie, en die verkenning van die ongerepte strande van Walkerbaai te perd. Met 'n vermenging van romanse, luukse en avontuur is ons wittebrood-pakket die heel beste begin vir julle nuwe lewe saam.
Het jy ander idees vir julle wittebrood by Grootbos?
Begin die opwindende nuwe hoofstuk in julle lewe met drankies en middagete met ongeëwenaarde vergesigte oor Walkerbaai voor julle. Maak 'n draai in julle luukse suite, ontspan 'n rukkie en vertrek dan op 'n avontuur om die grotte uit die steentydperk met al hul fassinerende geheime te besoek. Sluit die eerste dag van julle wittebrood af met 'n luukse ses-gang maaltyd in ons restaurant.
Die beste manier om jou nuwe lewe saam te vier
Ná ontbyt buite op die dek is dit tyd om julle eerste adrenalienstuwende-ervaring as 'n egpaar te beleef -- met 'n haaihhok-duik! Ná dié heel uitsonderlike ervaring en 'n rustige middagete kan julle 'n uur lank onder leiding van 'n gids die Walkerbaai-reservaat te perd verken. Dan keer julle terug na Grootbos vir nog 'n dekadente ses-gang aandete.
Ná ontbyt kan julle die omliggende fynbos op 'n 4X4-toer verken terwyl julle die reuk van die blomme inasem en die helderkleurige voëls deur die vallei sien dartel. Die middag kan julle walvisse in die baai uit die lug dophou terwyl julle 30 minute lank oor die see vlieg. Terug by Grootbos sal 'n uurlange vollyf-massering in ons Forest Spa julle volkome ontspanne laat voel. Die laaste aand van julle onvergeetlike wittebrood word gekenmerk deur nog 'n ses-gang aandete vol geure en besonderse smake.
Ná 'n laaste ontbyt is daar die geleentheid om 'n boom te plant om die begin van julle nuwe lewe as 'n egpaar te vier. Verlaat Grootbos met wonderlike herinneringe vir julle opwindende huweliksreis.